Държавен вестник, бр. 29, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  29
чл. 18, ал. 1, т. 1 и 2 при регистриране на 
случай на COVID-19 в организиран трудов 
или детски/ученически колектив, се явяват 
незаконосъобразни, противоречат на норма­
тивен акт от по-висока степен и следва да 
бъдат отменени.
Неоснователна е жалбата за отмяна на 
чл. 16, чл. 18, ал. 1, т. 3 и 2 от Наредба № Н-2 
от 26.05.2022 г.
Разпоредбата на чл. 16 е препращаща към 
Наредба № 15 от 2005 г. за имунизациите в 
Република България. Посочва, че ваксино-
профилактиката на COVID-19 се извършва 
при условията и по реда на Наредба № 15. 
С разпоредбата не се създават задължения. 
При служебната проверка не се установи не­
съответствие със законова разпоредба, поради 
което жалбата в тази част е неоснователна.
Разпоредбата на чл. 18, ал. 1, т. 3 задължава 
съответната РЗИ да предписва като мярка 
провеждане на дезинфекция на повърхности 
с биоциди с вирусоцидно или частично ви­
русоцидно действие, разрешени по реда на 
Закона за защита от вредното въздействие на 
химичните вещества и смеси или на Регламент 
(ЕС) № 528/2012 на Европейския парламент и 
на Съвета от 22 май 2012 г. относно предос­
тавянето на пазара и употребата на биоциди 
(ОВ, L 167/1 от 27 юни 2012 г.). Предписва­
нето на такава мярка попада в обхвата на 
държавния здравен контрол по чл. 19, ал. 2, 
т. 6 във връзка с чл. 10, ал. 1, т. 1 от ЗЗ за 
предписване провеждане на задължителни 
хигиенни и противоепидемични мерки и за 
определяне на срокове за тяхното изпълнение.
Не е незаконосъобразна и ал. 3 на чл. 18, 
която предоставя на РЗИ възможност да 
може да разпореди и допълнителни хигиенни 
и противоепидемични мерки, каквито има 
разписани в чл. 19 от ЗЗ.
6. Оспорените разпоредби на чл. 19 до чл. 28 
от Наредба № Н-2 от 26.05.2022 г. се намират 
в раздел VI „Национална информационна сис­
тема за борба с COVID-19“. Министерството 
на здравеопазването е задължено да поддържа 
Национална информационна система за борба 
с COVID-19, която осигурява централизирано 
управление и информация за всички потвър­
дени случаи на COVID-19 и карантинирани 
лица и предоставя информационна платформа 
на всички компетентни институции.
Разпоредбите са приети при съществено 
нарушение на административнопроизвод­
ствените правила и на материалния закон по 
следните съображения.
Основателно е оплакването, че не е спазен 
чл. 28, ал. 2, т. 3 от ЗНА, защото в доклада 
няма никакви мотиви относно финансовите 
и други средства, необходими за прилагането 
на новата уредба. С уредбата в раздел VI се 
създава отделна национална информационна 
система с конкретно посочени модули, която 
съдържа: 1. актуална информация за граж­
даните за COVID-19 в страната; 2. мобилно 
приложение за граждани – ViruSafe за впис­
ване на информация за наличие на симптоми 
за COVID-19; 3. регистър на лицата по чл. 5, 
ал. 1, които подлежат на задължителна изо­
лация, и на лицата по чл. 11, ал. 1 и чл. 13, 
които подлежат на задължителна карантина; 
4. модул за заетост на болничните легла, опре­
делени за лечение на пациенти с основна или 
с придружаваща инфекция със SARS-CoV-2; 5. 
електронен регистър за ваксинациите срещу 
COVID-19.
Създаването на нов информационен център 
към Министерството на здравеопазването 
изисква публичен финансов ресурс, за разме­
рите на който няма никакви данни. В доклада 
е посочено с едно изречение, че такива пуб­
лични разходи няма да има, което не отговаря 
на предмета на правно регулиране и води до 
извод, че такъв анализ въобще не е правен 
и съответно обществено обсъждане по този 
въпрос не е проведено.
Основателно е и оплакването, че е нарушен 
чл. 28, ал. 2, т. 5 от ЗНА поради липсата на 
анализ за съответствие с правото на Европей­
ския съюз. Изрично в чл. 20 от Наредбата са 
разписани правила за ежедневно постъпване 
на данни: 1. от РЗИ относно карантинирани­
те и поставени под домашна изолация лица, 
изолираните лица, информация от лаборато­
риите по чл. 3, ал. 1, т. 2 за лицата, провели 
лабораторни изследвания, както и за лица­
та, които са се изследвали за наличието на 
антитела срещу SARS-CoV-2; 2. информация 
от лечебните заведения за болнична помощ 
за лицата с основна или придружаваща ин­
фекция със SARS-CoV-2, хоспитализирани в 
съответното болнично заведение, данни за 
професия, месторабота, състояние на паци­
ента; 3. информация от лечебни заведения и 
РЗИ за ваксинирани лица; 4. изпращане на 
информация до общопрактикуващите лекари 
на автоматично генерирано съобщение от­
носно карантинираните лица и потвърдените 
случаи на COVID-19 от пациентската им 
листа. В чл. 21 изрично е разписано, че дос­
тъпът до информацията в модулите на НИС е 
публичен, като такъв имат РЗИ, органите на 
МВР, общопрактикуващите лекари, лечебните 
заведения за болнична помощ, лечебните за­
ведения, извършващи лабораторно изследване 
за COVID-19, Националният център по транс­
фузионна хематология, районните центрове 
за трансфузионна хематология, общините, 
Националният осигурителен институт, терито­
риалните поделения на Националния осигури­
телен институт, Националната здравноосигу­
рителна каса, районните здравноосигурителни 
каси, дирекциите „Социално подпомагане“ 
към Агенцията за социално подпомагане 
и Изпълнителната агенция „Медицински